En ældre kvinde blev tidligere i dag klippet fri af sin bil, efter hun var endt på siden og sad fastklemt.

En ældre kvinde på 88 år endte på siden, da hun var ude og køre på Skagensvej tæt på Tuen i Hjørring Kommune. Den 88-årige kvinde sad efterfølgende fast i bilen, og Nordjyllands Beredskab måtte klippe taget af for at få hende fri. Kvinden var dog ved bevidsthed under hele forløbet. Ambulancen kørte hende derefter til Regionshospitalet i Hjørring. Nordjyllands Politi kender ikke til hendes nuværende tilstand, men hun er stadig i live. Politiet ved heller ikke, hvorfor hun kørte galt.